recursal/SuperWikiNEXT-32B huggingface dataset:
**அமெரிக்க உயிரணு நோயியல் சங்கம்** (*American Society of Cytopathology*) 1951 ஆம் ஆண்டில் நிறுவப்பட்டது. ஒரு தொழில்முறை சங்கமான இதில் மருத்துவர்கள், உயிரணு தொழினுட்ப வல்லுநர்கள் மற்றும் உயிரணு நோயியலுக்காக தங்களை அர்ப்பணித்துக்அ கொண்ட அறிவியலாளர்கள் உறுப்பினர்களாக உள்ளனர். உடலணு அமைப்பியல் முறையைப் பயன்படுத்தி நோயியலின் நோயறிதல் உயிரணு நோயியல் துறையில் உள்ளடங்கியுள்ளது. மற்ற நாடுகளின் பிரதிநிதிகள் உட்பட 3000 பேருக்கும் மேற்பட்ட உறுப்பினர்கள் இச்சங்கத்தில் உறுப்பினர்களாக உள்ளனர். மருத்துவர்கள் மற்றும் உயிரணு தொழில்நுட்ப வல்லுநர்கள் ஒருவருக்கொருவர் தொடர்பு கொள்ளக்கூடிய வசதியையும் இச்சங்கம் வழங்குகிறது. இந்த சங்கத்தில்  சில தகுதிவாய்ந்த உயிரணு தொழில்நுட்ப வல்லுநர்கள் இடம்பெற்றாலும் அமெரிக்க உயிரணு தொழில்நுட்ப சங்கம் என்பதும் அமெரிக்க உயிரணு நோயியல் சங்கம் என்பதும் வெவ்வேறு சங்கங்களாகும். 

அமெரிக்க உயிரணு நோயியல் சங்கத்தின் அதிகாரப்பூர்வ பத்திரிகை அமெரிக்க உயிரணு நோயியல் சங்க செய்தி இதழாகும் ஆகும்.

மேற்கோள்கள்
-----------

1. ↑  The Standards and Guidelines for the Accreditation of Educational Programs in Cytotechnology were approved பரணிடப்பட்டது 2013-12-20 at the வந்தவழி இயந்திரம்
2. ↑  Journal of the American Society of Cytopathology-Home, Oct. 2013

புற இணைப்புகள்
--------------

* அமெரிக்க உயிரணு நோயியல் சங்கம் முகப்பு பக்கம்
2006 சின்னம்
**அமெரிக்க அனைத்துலக விளையாட்டுப் பொருட்கள் கண்காட்சி** என்பது உலகில் நிகழும் மிகக் குறைவான விளையாட்டுப் பொருட்கள் கண்காட்சிகளுள் ஒன்றாகும். இது ஆண்டு தோறும், நியூ யார்க் நகரில் 23 ஆம் தெருவில் உள்ள விளையாட்டுப் பொருட்கள் மையத்திலும், ஜேக்கப் கே. ஜாவிட்சு மாநாட்டு மையத்திலும் இடம்பெறுகிறது. விளையாட்டுப் பொருட்கள் தொழில் துறைக் கழகத்தினால் ஒழுங்கு செய்யப்படும் இந்தக் கண்காட்சியில் விளையாட்டுப் பொருட்கள் தொழில் துறையினர் மட்டுமே கலந்து கொள்கின்றனர்]].

  

Javits interior, preshow
புவிக்கோளத்தின் மேற்குப் பகுதியில் இடம்பெறும் மிகப்பெரிய விளையாட்டுப் பொருட் கண்காட்சி இதுவே என இதனை ஒழுங்கு செய்பவர்கள் கூறுகின்றனர். 2006 ஆம் ஆண்டில், 30 நாடுகளைச் சேர்ந்த 1,500க்கு மேற்பட்ட உற்பத்தியாளர்களும், வழங்குனர்களும், இறக்குமதியாளர்களும், விற்பனையாளர்களும் தமது பொருட்களை 300,000 சதுர அடிகள் (28,000 சதுர மீட்டர்) பரப்பளவில் காட்சிக்கு வைத்ததனர்.

கண்காட்சிகள்
------------

200 Fifth Avenue
ஜாவிட்சில் இடம்பெறும் கண்காட்சி ஒரு திறந்த வணிகக் கண்காட்சி அமைப்புக் கொண்டதாக இருக்கும். இங்கே பொருட்களைக் காட்சிக்கு வைப்பதுடன், அவைபற்றிய விளக்கங்களும் இடம்பெறும். அதஏ வேளை விளையாட்டுப் பொருட்கள் காட்சியகப் பகுதிகளில் முக்கியமான விளையாட்டுப் பொருட்கள் உற்பத்தியாளர்களை விற்பனை முகவர்கள் அமைதியான சூழலில் சந்திப்பதற்கு உகந்த வகையில் அமைந்திருக்கும். 

காட்சிக்கு வைக்கப்படும் பொருட்கள், ஏற்கெனவே வெளியான பொருட்களூடன் இன்னும் வெளியாகாத பொருட்களின் மாதிரிகளும் அடங்கியிருக்கும். பல உற்பத்தியாளர்கள், கண்காட்சிக்கு முன்னதாக, வாடிக்கையாளர்களையும், ஊடகத்துறையினரையும், விளையாட்டுப் பொருட்கள் தொடர்பில் ஆர்வமுள்ல பெருமக்களையும் அழைத்து வரவேற்பு நிகழ்வுகளை நடத்துவதும் வழக்கம்.

அனுமதி
------

Trolls (toy) decorated bus
பொருட்களை வாங்கும் விளையாட்டுப் பொருட் தொழில் துறையினருக்கு அனுமதி இலவசம். ஆனால் அவர்கள் விளையாட்டுப் பொருட்கள் தொழில் துறை சார்ந்தவர்கள் என்பதற்குச் சான்று வழங்கவேண்டும். ஊடகத்தினட்ருக்கும், உற்பத்தி நிறுவனங்களின் ஊழியர்களுக்கும் கட்டணம் உண்டு. பல உற்பத்தியாளர்கள் இக் கண்காட்சியின்போது விளம்பரம் செய்வதில் பெருமளவு முயற்சியெடுக்கிறார்கள். அருகில் உள்ள படத்திற்காணும் அலங்கரிக்கப்பட்ட பேருந்து இதற்கான ஒரு எடுத்துக்காட்டு ஆகும். சிறிய உற்பத்தியாளட்களுடைய மொத்த விற்பனையின் கணிசமான பகுதி இக் கண்காட்சியின் போது இடம்பெறுகிறது.

குறிப்புக்கள்
-------------

Lego Batman promotional statue with Bionicle advert

1. ↑  as seen on this Google map
2. ↑  Toy Industry Association பரணிடப்பட்டது 2006-02-09 at the வந்தவழி இயந்திரம் main site
3. ↑  TIA 2006 information site பரணிடப்பட்டது 2008-05-16 at the வந்தவழி இயந்திரம்

வெளியிணைப்புக்கள்
-----------------

* 2007 கண்காட்சியில் எடுக்கப்பட்ட நிகழ்படங்களும், நிழற்படங்களும் பரணிடப்பட்டது 2007-09-28 at the வந்தவழி இயந்திரம்
* விளையாட்டுப் பொருட் கண்காட்சி 2008
**தாலத்து** (*Talent*) என்பது மெசபடோமியாவில் கிமு 4 ஆம் ஆயிரமாண்டின் இறுதியில் அறிமுகப்படுத்தப்பட்ட ஒரு எடை அலகு ஆகும். இந்த அளவீடானது 3 ஆம் ஆயிரமாண்டின் இறுதியில் அக்காடியன்-சுமர் காலக் கட்டத்தின் போது 60 மினாக்கள் அல்லது 360 ஷெக்கல்களாக (தோராயமாக 11 கிராம் வெள்ளி நாணயம்) பிரிக்கப்பட்டது. செவ்வியல் பழங்காலத்தில், தாலத்து ( இலத்தீன்: *talentum* , பண்டைய கிரேக்கத்தில் இருந்து : τάλαντον , *talanton* "அளவு, இருப்பு, தொகை") வணிக பரிவர்த்தனைகளுக்கான பொதுவான எடை அலகுகளில் மிகவும் பெரியது ஆகும். ஒரு அட்டிக்கா தாலத்து தோராயமாக 26.0 கிரோகிராம்கள் (57 பவுண்ட் 5 அவுன்ஸ்).  கொண்டது. ஒரு பாபிலோனிய தாலத்து 30.2 கிலோ (66 பவுண்ட் 9 அவுன்ஸ்). கொண்டது.  பண்டைய இஸ்ரேல் பாபிலோனிய நிரையான தாலத்தை ஏற்றுக்கொண்டது. ஆனால் பின்னர் அதை திருத்தியமைத்துக்கொண்டது.  புதிய ஏற்பாடு காலத்தில் பயன்படுத்தப்பட்ட பொதுவான தாலத்து 58.9 கிலோ (129 பவுண்ட் 14 அவுன்ஸ்) ஆகும்.  ஒரு ரோமானிய தாலத்து (100 லபிரிகளாக பிரிக்கப்பட்டது) 1+1⁄3 அட்டிக் தாலத்துகள், தோராயமாக 32.3 கிலோ (71 பவுண்ட் 3 அவுன்ஸ்); ஒரு எகிப்திய தாலத்து 80 லபிரி,  தோராயமாக 27 கிலோ (60 பவுண்டு) ஆகும்.

குறிப்புகள்
-----------

1. 1 2 3  John William Humphrey, John Peter Oleson, Andrew Neil Sherwood, *Greek and Roman technology*, p. 487.
2. ↑  Herodotus, Robin Waterfield and Carolyn Dewald, *The Histories* (1998), p. 593.
3. 1 2  "III. Measures of Weight:", *Jewish Encyclopedia*.
செண்டு ஆயுதத்தை வலக்கையில் ஏந்திய ஐயனார்
**செண்டு** (Chentu) என்பது ஒரு வளைந்த குச்சியைப் போல உள்ள ஒரு ஆயுதமாகும். இது சிவன், நந்தி தேவர், ஐயனார், கிருட்டிணன் ஆகியோருக்கு உரிய ஆயுதமாகும். இந்த ஆயுதத்தின் பெயரான செண்டு என்பது ஒரு தமிழ் சொல்லாகும். இந்த ஆயுதமானது தென்னிந்தியாவில் குறிப்பாக தமிழ்நாட்டில் உள்ள இந்துக் கோயில் சிற்பங்களில் காணப்படுகிறது.

தமிழ் இலக்கியங்களில்
--------------------

உக்கிரபாண்டியனுக்கு சிவன் செண்டு ஆயுதத்தை வழங்கியதாகவும், செறுக்குற்ற மேரு மலையை பாண்டியன் அந்த ஆயுததத்தால் அடித்து அதன் செறுக்கை நீக்கினான் என்று திருவிளையாடல் புராணத்தின் *செண்டால் அடித்த படலத்தில்* குறிப்பிடப்பட்டுள்ளது.

கரிகால் சோழன் வடக்கே படையெடுத்துச் சென்று வென்று, இமயத்தைச் செண்டால் அடித்தது, புலி பொறித்ததான் என்று சிலப்பதிகாரத்தில் குறிப்பிடப்பட்டு உள்ளது.

குறிப்புகள்
-----------

1. ↑  Dictionary of Hindu Lore and Legend (ISBN 0-500-51088-1) by Anna Dallapiccola
2. ↑  "செண்டால் அடித்த படலம்". தினமலர். 6 மே 2019 அன்று பார்க்கப்பட்டது.
3. ↑  புகார் - சோழர் சிறப்பு (1992). *சிலம்போ சிலம்பு*. சென்னை: வானதி பதிப்பகம். பக். 337. .
**சு. சேவியர்** (*S. Xavier*)(15 ஏப்ரல் 1920 - 6 திசம்பர் 2009) என்பவர் இந்தியாவில் தமிழ்நாடு மாநிலத்தைச் சேர்ந்த ஒரு வழக்கறிஞரும், தொழிற்சங்க தலைவரும், சுதந்திராக் கட்சியின் அரசியல்வாதியும் ஆவார். இவர் 1967 முதல் 1971 வரை திருநெல்வேலி மக்களவைத் தொகுதியின் மக்களவை உறுப்பினராகவும் இருந்தாா். சேவியர் திசம்பர் 6, 2009 அன்று காலமானார்.

இளமை
----

சேவியர் 1920ஆம் ஆண்டில் திருநெல்வேலியில் தலித் குடும்பம் ஒன்றில் பிறந்தார். 1941-ல் பாளையங்கோட்டை தூய சவேரியார் கல்லூரியில் பட்டம் பெற்று அதே ஆண்டில் அரசாங்கப் பணியில் சேர்ந்தார். 1952-ல் சென்னை சட்டக் கல்லூரியில் பயின்று வழக்கறிஞர் பட்டம் பெற்றார். 1953 முதல் வழக்கறிஞராகப் பயிற்சி பெற்றார். சென்னை மாகாணத்தில் பல்வேறு தொழிற்சங்கங்கள் மற்றும் தொழிலாள அமைப்புக்களை சேவியர் வழிநடத்தினாா்.

அரசியல்
-------

1959ஆம் ஆண்டு சக்ரவர்த்தி இராசகோபாலாச்சாரி நிறுவிய சுதந்திராக் கட்சியில் சேவியர் ஆர்வத்துடன் இணைந்து செயல்பட்டாா். 1967ஆம் ஆண்டு நடைபெற்ற இந்திய நாடாளுமன்ற பொதுத்தேர்தலில் திருநெல்வேலி மக்களவைத் தொகுதியில் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "KEY HIGHLIGHTS, GENERAL ELECTIONS, FOURTH LOK SABHA, 1967" (PDF). Election Commission of India.
[*தொடர்பிழந்த இணைப்பு*]
2. ↑

ஆதாரங்கள்
---------

* Ralhan, O. P. (2002). *Encyclopaedia of Political Parties*. Anmol Publications PVT LTD.. பக். 19. ISBN 8174888659, ISBN 978-81-7488-865-5.
**ஹோக்ஸ்ட்** (*Höchst*) என்பது ஜெர்மனியின் பிராங்க்பர்ட் மாவட்டத்தில் உள்ள ஒரு நகரம். இது பிராங்பேர்ட் நகரத்தில் இருந்து 10 கிமீ மேற்கே நிடா ஆற்றின் (*Nidda River*) வடகரையில் அமைந்துள்ளது.

கோக்ஸ்ட் நகரம் 1200 ஆண்டுகள் பழமையான வரலாறு கொண்டது. நீண்ட நாளாக அது தனித்து இயங்கி வந்தது. மேலும் அந்த நகரம் முன் காப்பரணாக கூர்மைன்சர் (Kurmainzer) பிராந்தியத்துக்கு அமைந்திருந்தது.

1928 இல் கோக்ஸ்ட் நகரம் பிராங்க்போர்ட்டோடு இணைக்கப்பட்டது.

புவியியல்
---------

கோக்ஸ்ட் ஆரம்ப வரலாறுப் படி போக்குவரத்து முச்சந்தியில் உருவாகியது.
கோக்ஸ்ட் நகரம் மற்ற பிராங்போர் நகரங்களைவிட பழைமைவாய்ந்தது. அது 1335லிருந்து ஓர் நகரமாக சட்ட அங்கிகாரம் பெற்று இன்றுவரை முக்கிய உபநகரமாக பிராங்போர்ட்டில் இயங்கி வருகிறது.அங்கு 120.000 மக்கள் வசிக்கிரார்கள்.
Höchst நகரத்தின் பேயர் உலக புகல் பெற்றதற்கு Höchst AG(1863-1999) தொழிற்சாலை காரணமாக அமைந்தது.அது வேதியல் தொழிச்சாலையாக இயங்கிவந்தது.இப்போது Industriepark Höchst என்ற பெயரில் யேர்மனின் மிகப் பெரிய தொழிச்சாலையில் ஒன்றாக இயங்கி வருகிறது.கோக்ஸ்ட் டின் நினைவுச் சின்னமாக கரொலிங் (karolingische) சேர்ச்சும் யுஸ்டினுஸ் சேர்ச்சும்(Justinuskirche, ) உயர்ந்து நிற்கிறது. இவை 9 நூற்றாண்டுவரை பிணோகி செல்லும் வரலாறு கொண்Dஅவை.
**உதாய் மின் திட்டம்** என்பது *உசுவால் திசுகாம் அசூரன்சு யோசனா* (Ujjwal DISCOM Assurance Yojana) என்பதன் சுருக்கம் ஆகும். இது மின்பகிர்மானத்தை இந்திய அளவில் சமச்சீராக அளிக்க ஒன்றிய அரசின் திட்டமாகும். மின்னாக்கத்தின் விலையைக் குறைக்கவும், மின் வழங்கலில் ஏற்படும் வட்டிச் சுமையைக் குறைக்கவும் இந்தத் திட்டம் பயன்படும் என நடுவணரசு அறிவித்தது.

திட்ட அமலாக்கம்
---------------

நவம்பர் 2015 முதல் இத்திட்டம் செயல்படுத்தப்பட்டு வருகிறது. சுமார் இந்தியாவின் 18 மாநிலங்கள் இத்திட்டத்தில் இணைந்தன. உத்திரப் பிரதேசம், பிகார், ஒடிசா, மகாராட்டிரம் உள்ளிட்டவை பின்னர் இணைந்தன.

தமிழகத்தின் நிலைப்பாடு
----------------------

சுமார் 22,400 கோடி ரூபாய் அளவிற்கு தமிழகத்திற்கு சேமிப்பு தரக்கூடும் என்று ஒன்றிய அரசு கூறும், உதாய் மின் திட்டம் பல ஆண்டுகளாக செயலலிதா அரசால் புறக்கணிக்கப்பட்ட இந்தத் திட்டம்,, அக்டோபர் 21, 2016-ம் நாள் தமிழக அரசால் ஏற்றுக்கொள்ளப்பட்டது.

மேற்கோள்கள்
-----------

1. ↑
2. ↑
3. ↑
4. ↑  "Centre says TN can save Rs. 22,400 crore by joining Uday scheme". திசம்பர் 23, 2016 அன்று பார்க்கப்பட்டது.
5. ↑  "UDAY scheme not people-friendly: Tamil Nadu power minister". டைம்சு ஆப் இந்தியா. மார்ச்சு 29, 2016. திசம்பர் 28, 2016 அன்று பார்க்கப்பட்டது.
6. ↑  "T.N. will insist on meeting demands before joining UDAY: Minister". திசம்பர் 23, 2016 அன்று பார்க்கப்பட்டது.
7. ↑  "Tamilnadu won't join UDAY scheme until Centre meets our demands: Minister". திசம்பர் 23, 2016 அன்று பார்க்கப்பட்டது.
8. ↑  "Tamil Nadu agrees to join Centre's UDAY scheme". திசம்பர் 23, 2016 அன்று பார்க்கப்பட்டது.
9. ↑  "Tamil Nadu all set to take UDAY plunge". தி இந்து. அக்டோபர் 22, 2016. திசம்பர் 28, 2016 அன்று பார்க்கப்பட்டது.
**சுந்தரம் ஜெயலட்சுமி** (25 சூலை 1920 – 21 சூலை 2007) தமிழ்த் திரைப்பட நடிகை ஆவார். இவர் 1930, 1940 ஆம் ஆண்டுக்காலங்களில் திரைப்படங்களின் கதாநாயகியாக நடித்துள்ளார். கர்நாடக சங்கீதவான்களான, சு. ராஜம் மற்றும் சு. பாலச்சந்தர் இவருடைய சகோதரர்கள் ஆவர். இவர் சிவகவி, சீதா கல்யாணம் முதலிய திரைப்படங்களில் நடித்துள்ளார்.

வாழ்க்கைக் குறிப்பு
-------------------

ஜெயலட்சுமி 1920 சூலை 25 இல் சென்னையில் வழக்கறிஞரான வி. சுந்தரம் ஐயர், பார்வதி ஆகியோருக்குப் பிறந்தார். 1933 இல் வி. சாந்தாராம் தமிழ்த் திரைப்படம் ஒன்றைத் தயாரிக்க விளம்பரம் ஒன்றை வெளியிட்டிருந்தார். சுந்தரம் ஐயர் அவருக்கு உதவவென குடும்பத்துடன் கோலாப்பூர் சென்று சீதா கல்யாணம் திரைப்படத்தில் நடித்தனர். ஜெயலட்சுமி இதில் சீதையாகவும், மூத்த சகோதரர் சு. ராஜமையர் இராமராகவும் நடித்தனர்.

மறைவு
-----

ஜெயலட்சுமி 2007 சூலை 21 இல் பெசண்ட் நரில் உள்ள அவரது இல்லத்தில் தனது 86-வது அகவையில் காலமானார்.

மேற்கோள்கள்
-----------

1. ↑  ராண்டார் கை (5 February 2010). "Rajam's romance with cinema". *The Hindu*. 22 March 2017 அன்று மூலம் பரணிடப்பட்டது. 22 March 2017 அன்று பார்க்கப்பட்டது.
2. ↑  "Yesteryear actor dead". *The Hindu*. 22 March 2017. .

வெளி இணைப்புகள்
---------------

ஐ.எம்.டி.பி இணையத்தளத்தில் சு. ஜெயலட்சுமி
**சுரபி சி.எம்** (*Surabhi Lakshmi*) என்று அழைக்கப்படும் சுரபி லட்சுமி என்பவர், ஒரு இந்திய திரைப்பட நடிகை ஆவார். இவர் திரைப்படம், தொலைக்காட்சி மற்றும் மேடை ஆகியனவற்றிலும் நடித்து வருகிறார். இவர் மலையாளத் திரைப்படங்கள் மற்றும் தொலைக்காட்சிகளில் தோன்றுகிறார். 

*மின்னாமினுங்கு* என்ற மலையாளத் திரைப்படத்தில் நடுத்தர வயதுடைய தாயின் பாத்திரத்தை ஏற்று நடித்ததற்காக 2016 ஆம் ஆண்டு சிறந்த நடிகைக்கான தேசிய திரைப்பட விருதை வென்றார்.

ஆரம்பகால வாழ்க்கை
-----------------

லெட்சுமி அக்டோபர் 5, 1987 இல் தந்தை ஆண்டி மற்றும் தாயார் ராதா தம்பதிகளுக்கு பிறந்தார். இவர் கேரள மாநிலம் கோழிக்கோடில் உள்ள நரிக்குனி எனும் ஊரை சார்ந்தவர். 

கேரள மாநிலம், ஏர்ணாகுளம் மாவட்டம், காலடியில் உள்ள ஸ்ரீ சங்கராச்சாரியா சமஸ்கிருதப் பல்கலைக்கழகத்தில் முதல் தரவரிசையுடன் பரதநாட்டியத்தில் பி.ஏ பட்டம் பெற்றார்.

சிறீ சங்கராச்சார்யா சமசுகிருதப் பல்கலைக்கழகத்தில் 
நாடகக் கலையில் எம்.ஏ பட்டமும், மகாத்மா காந்தி பல்கலைக்கழகத்தில்  நிகழ்த்துக் கலையில் எம்.பில் பட்டமும் பெற்றார். 

2017 ஆம் ஆண்டு நிலவரப்படி, அவர் ஸ்ரீ சங்கராச்சாரியா சமஸ்கிருத பல்கலைக்கழகத்தில்  நிகழ்த்துக் கலையில் பி.எச்.டி மாணவி ஆவார்.

மேற்கோள்கள்
-----------

1. ↑  "Surabhi Lakshmi divorced: National award winning actress' ex-husband posts their 'last selfie'". *International Business Times*. 2017-07-12.
2. ↑
3. ↑
4. ↑
5. ↑
6. ↑
7. ↑
**எல்கின் உம்பகாய்** (*Elkin Umbagai*) ஒரு ஆத்திரேலிய பழங்குடியினர் தலைவரும், கல்வியாளரும் ஆவார். மேற்கு ஆஸ்திரேலியாவிலுள்ள குன்முன்யா பழங்குடியினர் காப்பகத்தில் பிறந்தவர். கிறிஸ்துவ மறை பணியாளர்கள் மற்றும் பழங்குடியினர் குழுக்களுக்கு இடையில் உம்பகாயின் குடும்பம் பாலமாக இருந்தது. ஆத்திரேலிய வாழ்க்கை வரலாற்றின்படி இவர், "பெண் வழிகாட்டிகள் சங்கத்தின் மொழிபெயர்ப்பாளர் என்ற பெயரைப் பெற்ற முதல் ஆத்திரேலியர்" என கருதப்படுகிறார். 1969 ஆம் ஆண்டில் கிறிஸ்தவ திருமண விழாவில் திருமணம் செய்துகொண்ட பிறகு, 1969 இல் ஒரு கிறிஸ்தவ திருமண விழாவில் திருமணம் செய்து கொண்ட பிறகு, உம்பகாய் மற்றும் இவரது குடும்பத்தினர் மேற்கு ஆத்திரேலியாவின் டெர்பிக்கு வெளியே மொவாஞ்சம் பழங்குடியின சமூகத்தை நிறுவினர்.

அங்கு இவர் மொழியியல், தொல்லியல் மற்றும் மானுடவியல் ஆகியவற்றில் ஒரு முன்னோடி கல்வியாளராக ஆனார். மேலும் ஆங்கிலம் மற்றும் வொரோரா இடையே மொழிபெயர்ப்பாளராகவும் இருந்தார்.

குறிப்புகள்
-----------

1. 1 2  Valda J. Blundell and Mary Anne Jebb. "Umbagai, Elkin (1921–1980)". Australian Dictionary of Biography. 4 November 2013 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| மக்கள் | 
* ஆத்திரேலியா
* Trove

 |
**அமெரிக்க மருத்துவ நோயியல் சங்கம்** (*American Society for Clinical Pathology*) அமெரிக்காவின் இலினோய் மாநிலத்தைச் சேர்ந்த சிக்காக்கோ நகரத்தில் அமைந்துள்ளது. தொழில்முறை சங்கமான இதில் மருத்துவ ஆய்வக அறிவியலாளர்கள் மற்றும் நோயியல் நிபுணர்கள் என 1,30,000 பேர் உறுப்பினர்களாக உள்ளனர்.

1922 ஆம் ஆண்டு அமெரிக்க மருத்துவ நோயியல் சங்கம் நிறுவப்பட்டது. நோயாளிகள், நோயியல் நிபுணர்கள் மற்றும் ஆய்வக வல்லுநர்கள் போன்றவர்களுக்கு கல்வி, சான்றிதழ் மற்றும் பரிந்துரைத்தல் போன்ற திட்டங்களை இச்சங்கம் வழங்குகிறது. கூடுதலாக ஏராளமான பாடப்புத்தகங்கள், செய்திமடல்கள் மற்றும் பிற கையேடுகளையும் வெளியிடுகிறது. இதைத்தவிர அமெரிக்க மருத்துவ நோயியல் செய்தி இதழ் மற்றும் ஆய்வக மருத்துவம் என்ற மேலும் இரண்டு தொழில்முறை செய்தி இதழ்களையும் இச்சங்கம் வெளியிடுகிறது. 

தேசிய மருத்துவ ஆய்வக வல்லுநர்கள் வாரம் என்ற ஒரு நிகழ்வையும் இச்சங்கம் நடத்துகிறது. மருத்துவ ஆய்வக பணியாளர்களுக்கு அங்கீகாரம் அளிக்கும் நேரமாகவும், அவர்களின் நிபுணத்துவத்தை கொண்டாடுவதற்கான வாய்ப்பாகவும், அவர்களின் முயற்சிகளுக்கு அங்கீகாரமும் ஊக்கமும் அளிப்பதாகவும் இந்நிகழ்வு அமைகிறது. தேசிய ஆய்வக வாரம் ஆண்டுதோறும் ஏப்ரல் கடைசி முழு வாரத்தில் நடைபெற்று வருகிறது.

மேற்கோள்கள்
-----------

1. ↑  "History of ASCP". 2009-01-09 அன்று மூலம் பரணிடப்பட்டது. 2008-12-09 அன்று பார்க்கப்பட்டது.

புற இணைப்புகள்
--------------

* American Society for Clinical Pathology website
* The American Journal of Clinical Pathology website
* LabMedicine website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Catalonia
* United States
* செக் குடியரசு
	+ 2

 |
**கோக்கண்டன் இரவி** என்பவன் கொங்கு நாட்டை அரசாண்ட அரசனாவான். இவன் சேரர் குலம் என்று கல்வெட்டுகள் மூலம் அறியப்படுகிறது. இவர் கள்வர் குலத்தை சேர்ந்தவர்..

இவன் களப்பிரன் என்று கூறும் கருதுகோள்கள்
----------------------------------------

சி. ஆர். சீனிவாசன் என்ற தொல்லியல் ஆய்வாளர் 1970களின் இறுதியில் தாராபுர வட்டம் பொன்னியவாடியில் இரண்டு கல்வெட்டுகளை கண்டறிந்தார். இந்த 2 கல்வெட்டுகளில் முறையே *பௌமந் த்யவ்ரத னாகிய கோக்கண்டனிரவி* என்றும் *சந்த்ராதித்ய குலதிலகன் சார்வ பௌமன் கலிநிருப கள்வனா இன கோக்கண்டனிரவி* என்றும் உள்ளன. இதனால் **களப்பிரனென்னும் கலி அரசன்** என்று களப்பிரர் பற்றி குறிப்பிடும் வேள்விக்குடி செப்பேட்டுச் செய்திகளின் வடமொழி வடிவமே *கலிநிருப கள்வ* என்று மாறியிருக்கலாம். இதைக்கொண்டே இவன் களப்பிர அரசன் என்று ஆய்வாளர்களால் கருதப்படுகிறான்.

மேற்கோள்கள்
-----------

1. 1 2 3  நடன காசிநாதன் (1981). *களப்பிரர்*. தமிழ்நாட்டு அரசு தொல்பொருள் ஆய்வுத்துறை.
2. 1 2 3  VOL XXXVIII No.6. *Epigraphica Indica*. Indian Archeaological Society. பக். pp 37-43.
3. 1 2 3   *Indian Archeology 1961-62 -A Review*. Indian Archeaological Society. 1961-1962.
**பிரிஜ் மோகன் லால் சர்மா** *(Brij Mohan Lal Sharma)* (பிறப்பு 1903, பியாவர் ) இவர் ஓர் இந்திய அரசியல்வாதியாவார்.  இவர் 1938 இல் வழக்கறிஞரானார். உப்பு சத்தியாக்கிரகம் தொடர்பாக கைது செய்யப்பட்ட பியாவர் தலைவர்களில் இவரும் ஒருவர். 1951 ஆம் ஆண்டு அஜ்மீர் சட்டமன்றத் தேர்தலில் இந்திய தேசிய காங்கிரசின் வேட்பாளராக பியாவர் வடக்குத் தொகுதியில் வெற்றி பெற்றார். இவர் 2,372 வாக்குகளைப் பெற்றார் (38.92%).  தேர்தலுக்குப் பிறகு, அஜ்மீர் மாநில அமைச்சரவையில் கல்வி, வருவாய் மற்றும் உள்ளாட்சி சுய அமைச்சராக பணியாற்றினார்.  

அஜ்மீர் மாநிலம் ராஜஸ்தானுடன் இணைந்த பின்னர், சர்மா 1957 இல் ராஜஸ்தான் சட்டமன்றத்தின் பியாவர் தொகுதியில் இருந்து தேர்ந்தெடுக்கப்பட்டார். இவர் 10,750 வாக்குகளைப் பெற்றார் (42.05%).  1960 களில், சர்மா மற்றும் சிமன் சிங் லோதா (முறையே 'பி' மற்றும் 'சி' என்று அழைக்கப்பட்டனர்) இடையே ஏற்பட்ட மோதல்களால் பியாவர் காங்கிரசு கிளை உடைந்தது. இது 1962 தேர்தலில் தோல்விக்கு வழிவகுத்தன.  அதிகாரப்பூர்வ காங்கிரசு வேட்பாளராக போட்டியிட்ட சர்மா 9,575 வாக்குகள் (30.48%) பெற்று இரண்டாவது இடத்தைப் பிடித்தார். காங்கிரசு கட்சியின் கிளைக்குள் ஏற்பட்ட பிளவு இந்தியப் பொதுவுடமைக் கட்சி வேட்பாளர் சுவாமி குமாரானந்த் தேர்தலில் வெற்றி பெற உதவியது.  1967 தேர்தலிலும் சர்மா 14,187 வாக்குகளுடன் (34.15%) இரண்டாவது இடத்தையேப் பிடித்தார்.

குறிப்புகள்
-----------

1. ↑  S. P. Singh Sud; Ajit Singh Sud (1953). *Indian Elections and Legislators*. All India Publications. பக். 288. .
2. ↑  Election Commission of India. *STATISTICAL REPORT ON GENERAL ELECTION, 1951 TO THE LEGISLATIVE ASSEMBLY OF AJMER*
3. ↑   *Hindustan Year-book and Who's who*. M. C. Sarkar. 1954. பக். 631. .
4. ↑  Indian National Congress. All India Congress Committee (1953). *Year of Freedom*. Indian National Congress. பக். 358. .
5. ↑  Election Commission of India. *STATISTICAL REPORT ON GENERAL ELECTION, 1957 TO THE LEGISLATIVE ASSEMBLY OF RAJASTHAN பரணிடப்பட்டது 2016-06-06 at the வந்தவழி இயந்திரம்*
6. ↑   *The Political Science Review, Vol. 12, Part 3–4*. Department of Political Science, University of Rajasthan. 1973. பக். 222. .
7. ↑  Election Commission of India. *STATISTICAL REPORT ON GENERAL ELECTION, 1962 TO THE LEGISLATIVE ASSEMBLY OF RAJASTHAN பரணிடப்பட்டது 2016-03-03 at the வந்தவழி இயந்திரம்*
8. ↑  Election Commission of India. *STATISTICAL REPORT ON GENERAL ELECTION, 1967 TO THE LEGISLATIVE ASSEMBLY OF RAJASTHAN*
**பொர்தோ** (பிரெஞ்சு மொழி: *Bordeaux* *ஒலிப்பு* : பொ3ர்.தோ3
) பிரான்சின் நகரங்களின் ஒன்று. தென்மேற்கு பிரான்சில் அட்லாண்டிக் கடற்கரை அருகில் கரோன் ஆற்றங்கரையில் அமைந்துள்ளது. இது ஒரு துறைமுக நகரம். இதன் மக்கள்தொகை 250,082 (2008 கணக்கு). அதன் புறநகர் மற்றும் துணை நகரங்களுடன் இணைத்து பொர்த்தோ, பொர்த்தோ மெட்ரோபோலின் மையமாக அமைகிறது; இதன் மக்கள் தொகை பிரான்சு நாட்டின் ஒன்பதாவது மிகப் பெரிய மக்கள் தொகையான 737,492(2012) ஆகும். இது அக்குவிட்டென் பகுதியின் தலைநகரம் மட்டுமல்லாமல் கிரொண்டேவின் ப்ரிஃபெக்சரும் ஆகும். இந்நகரவாசிகளை பொர்டெலைஸ்(ஆண்கள்) எனவும் பொர்டெலைசெஸ்(பெண்கள்) எனவும் அழைப்பதுண்டு. பொர்டெலைஸ் என்பது அந்த நகரத்தையோ அல்லது அதை சுற்றியுள்ள பகுதியையோ கூட குறிக்கும்.

இந்நகரத்தின் செல்லப் பெயர் "லா பெர்லெ டி அக்குவிட்டென்" [La perle d'Aquitaine (The Pearl of Aquitaine)] மற்றும் லா பெல் எண்டொர்மி [La Belle Endormie (Sleeping Beauty)] என்பதாகும். இது, பழைய மையத்திலுள்ள சுவர்களில் மாசுபாடினால் படிந்திருக்கக்கூடிய கருப்பு மாசினால் சூட்டப்பட்ட பெயர் ஆகும். ஆனால் தற்பொழுது, இந்நகரின் ஒரு பகுதி கிட்டத்தட்ட முற்றிலுமாக புதுப்பிக்கப்பட்டுள்ளது.

பொர்த்தோ உலகின் மிகப் பெரிய மது தொழில் துரையின் தலையங்கம் ஆகும். இது உலகின் முக்கிய மது கண்காட்சியான வயினெக்ச்போவின் (Vinexpo) பிறப்பிடமாகும். இந்நகரம் தனது மது விற்பனையின் மூலம் ஆண்டிற்கு 14.5 பில்லியன் வரை வருமானம் ஈட்டுகிறது. பொர்த்தோ மதுவானது இவ்விடத்தில் எட்டாம் நூற்றாண்டு முதல் தயாரிக்கப்பட்டு வருகிறது என்று வரலாறு கூறுகிறது. இதன் வரலாற்று சிறப்பு மிக்க பகுதி யுனெச்கோ உலக பாரம்பரிய வரிசையில் (UNESCO World Heritage List), பதினெட்டாம் நூற்றாண்டின் "சிறந்த நகர்ப்புற மற்றும் கட்டடக்கலையின் குழுமம்" என பாராட்டப் பெற்றுள்ளது.

வெளி இணைப்புகள்
---------------

 பொதுவகத்தில் பொர்தோ  பற்றிய ஊடகங்கள்

* பொர்தோ நகர மன்ற இணையதளம்
* சுற்றுலா இணையதளம்
**லட்சுமிநாராயணபுரம் அனந்தகிருட்டிண கிருட்டிண அய்யர்** (*Lakshminarayanapuram Ananthakrishna Krishna Iyer*) ஓர் இந்திய மானுடவியலாளர் ஆவார். மானுடவியல் குறித்த தலைப்புகளில் பல நூல்களை இவர் எழுதியுள்ளார். இவர் சென்னை பல்கலைக்கழகத்தின் மானுடவியல் துறையின் தலைவராக இருந்தார், கேரளாவின் பழங்குடி மற்றும் அட்டவணை சாதி மக்கள் தொடர்பான ஆய்வுகளில் ஈடுபட்டார். குறிப்பிடத்தக்க மானுடவியலாளரும் இவரது தந்தையுமான எல்.கே. அனந்தகிருட்டிண அய்யர் முன்னெடுத்த ஆய்வுகளின் தொடர்ச்சியே இவரது ஆய்வுகளாகும். இந்திய மானுடவியல், இரண்டு தொகுதிகளாக எழுதப்பட்ட கேரளாவின் சமூக வரலாறு என்ற வரலாற்று ஆய்வு நூல்கள், மூன்று தொகுதிகளாக எழுதப்பட்ட தென் கேரள பழங்குடிகள் தொடர்பான திருவாங்கூர் பழங்குடிகள் மற்றும் சாதிகள் என்ற நூல் போன்றவை இவர் ஆங்கிலமொழியில் எழுதிய குறிப்பிடத்தக்க சில நூல்களாகும். அறிவியல் பங்களிப்பிற்காக இந்தியாவில் வழங்கப்படும் மூன்றாவது மிகவுயர்ந்த விருதான பத்ம பூசண் விருதை இந்திய அரசாங்கம் 1972 ஆம் ஆண்டு இவருக்கு வழங்கியது. இவரது மகன் எல்.கே.பாலரத்னமும் ஓர் அறியப்பட்ட மானுடவியலாளர் ஆவார். இவரது மகள் எல்.கே.கங்கா பாகிரதி தமிழ்நாடு மின்சார வாரியத்தின் தலைமைப்பொறியாளர் கே.ஏ.சீத்தாராமனின் மனைவியாவார். சென்னை உள்ளுர் வலையமைப்பின் பொறியியல் மற்றும் தொழில்நுட்பத்துறை பிரிவு வழங்கும், பொறியியல் மற்றும் தொழில்நுட்பத்துறையில் சிறந்த பங்களிப்புகளுக்கான 2016-2017 ஆம் ஆண்டுக்கான இளம் வாழ்நாள் சாதனையாளர் விருது பெற்றவர் சீத்தாராமன் என்பது குறிப்பிடத்தக்கது ஆகும்.

மேற்கோள்கள்
-----------

1. ↑  "Listing on WorldCat". WorldCat. 2016. 9 April 2016 அன்று பார்க்கப்பட்டது.
2. 1 2  Lalita Prasad Vidyarthi; Binay Kumar Rai (1977). *The Tribal Culture of India*. Concept Publishing Company. பக். 58–. GGKEY:WY79CWZYNC2. .
3. ↑  L. A. Krishna Iyer and L. K. Bala Ratnam (1961). *Anthropology in India*. B. V. Bhavan. பக். 257. இணையக் கணினி நூலக மையம்:639869627. .
4. ↑  L. A. Krishna Iyer (1968). *Social History of Kerala*. Book Centre Publications. .
5. ↑  K. Jose Boban (1 January 1998). *Tribal Ethnomedicine: Continuity and Change*. APH Publishing. பக். 318–. பன்னாட்டுத் தரப்புத்தக எண்:978-81-7648-027-7. .
6. ↑  "Padma Awards" (PDF). Ministry of Home Affairs, Government of India. 2016. 15 November 2014 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது. Unknown parameter `|=` ignored (உதவி)

புற இணைப்புகள்
--------------

* "The Travancore Tribes and Castes on ResearchGate". ResearchGate. 2016. doi:10.1017/S0035869X00078461. 9 April 2016 அன்று பார்க்கப்பட்டது.
**அறிவொளி**, தமிழகப் பட்டிமன்ற மேடைகளை தன் வசீகர பேச்சால் ஈர்த்து வந்த தமிழ் அறிஞர் ஆவார். இவர் 1936-ஆம் ஆண்டு சனவரி 21-ஆம் நாள் நாகப்பட்டினம் மாவட்டம், சீர்காழி அருகே சிக்கல் எனும் கிராமத்தில் பிறந்தவர். இவர் கரந்தைத் தமிழ்க்கல்லூரியில் தமிழ் படித்தவர். அதன் பிறகு அரசு வேலை உட்பட பல்வேறு இடங்களில் ஆசிரியா் பணியாற்றினார். பின்னர் சிதம்பரம் அண்ணாமலை பல்கலைக்கழகத்திலும், பூம்புகார் கல்லூரியிலும் பேராசிரியராக பணிபுரிந்தார். பணிக்குப் பிறகு திருச்சியில் குடிபெயர்ந்த அறிவொளி இலக்கியக் கூட்டங்கள் மற்றும் பட்டிமன்றங்களில் உரையாற்றினார். காரைக்குடி கம்பன் கழகத்தின் மூலம் தமிழுக்கு முக்கியப் பங்காற்றினார். குன்றக்குடி அடிகளார், அ. ச. ஞானசம்பந்தன் போன்ற புகழ்பெற்ற பட்டிமன்றப் பேச்சாளர்களுடன் பேசி தமிழுக்குப் பெருமை சேர்த்தவர். மேலும் கம்பராமாயணம், சிலப்பதிகாரம், சீவகசிந்தாமணி, திருக்குறள், பாரதியார், பாரதிதாசன் ஆகியோரின் படைப்புகள் உள்பட ஆயிரக்கணக்கான தலைப்புகளில் பட்டிமன்றங்களில் பேசியவர். பிறகு பட்டிமன்ற நடுவராக விளங்கினார். 1986-ஆம் ஆண்டு முதல்முறையாக **வழக்காடு மன்றம்** என்னும் அமைப்பை தமிழகத்தில் அறிமுகப்படுத்தினார். இவரது திறமையைப் பாராட்டி ஆய்வுரை திலகர், கபிலவாணர் உள்ளிட்ட பல்வேறு விருதுகள் இவருக்கு வழங்கப்பட்டன. மேலும் வாழ்நாள் சாதனை விருதும் பெற்றார்.

இவரின் பேச்சுத் தமிழுக்கு தமிழகம், இந்தியா மட்டுமல்லாமல், அமெரிக்கா, கனடா, பாரிஸ், குவைத், மலேசியா, சிங்கப்பூர், இலங்கை உள்பட பல்வேறு நாடுகளில் இரசிகர்கள் உண்டு. இலக்கிய மேடைகள் மட்டுமல்லாது திரைப்படம் மற்றும் தொலைக்காட்சித் தொடர்களிலும் நடித்துள்ளார். தமிழிலில் பேசுவது மட்டுமல்லாது தமிழில் எழுதுவதிலும் வல்லவரான இவர் 120-க்கும் மேற்பட்ட புத்தகங்களை எழுதியுள்ளார். 1974-ம் ஆண்டு, 'பாரதிதாசனின் புதிய பார்வை' என்ற தலைப்பில் முதல் நூலை எழுதினார். அண்மையில் எழுதப்பட்ட 103-வது நூலின் பெயர், *யோகக் களஞ்சியம்*, *சிவபுராணம் அனுபவ விளக்கம்* என்ற நூலும், கம்பராமாயணம் முழுவதையும் நாவல் வடிவில் 1,200 பக்கங்களில் எழுதியுள்ளார்.

இறப்பு
------

உடல் நலக்குறைவு காரணமாக தமது 82-வது அகவையில் திருச்சியில் இறந்தார்.

மேற்கோள்கள்
-----------

1. ↑  ஆற்றல்மிகு பேச்சாளர் அறிவொளி மறைவு
2. ↑  பிரபல பட்டிமன்ற நடுவர் அறிவொளி மறைவு
**சிலுவையின் பெயரால்** ஜெயமோகன் கிறித்தவ மதத்தின் ஆன்மீகத்தையும் அரசியலையும் பற்றி எழுதிய கட்டுரைகளின் தொகுப்பு. 2008ல் உயிர்மை பதிப்பகம் இதை வெளியிட்டிருக்கிறது

உள்ளடக்கம்
----------

இந்நூல் அந்த ஞானவாத கிறித்தவ மரபின் வழியாக கிறிஸ்து என்ற ஞானகுருவை உள்வாங்கிக்கொள்ளும் முயற்சி என்கிறார் ஜெயமோகன். கிறிஸ்துவுக்குப் பின்னர் மூன்று நூற்றாண்டுகழித்து ரோமப் பேரரசர் கான்ஸ்தன்தீன் அவர்களால் கூட்டப்பட்ட சபைகள் மூலம் திட்டவட்டமாக ஒருங்கமைக்கபட்ட கிறிஸ்தவம் கிறிஸ்துவை ஒரு இறைமகனாக மட்டுமே முன்வைக்கின்றது. அவர் விண்ணுலகுக்கு வழிகாட்டவந்தவர் என்று சொல்கின்றன. அவர் மட்டுமே ஒரே மீட்பர் என்று சொல்லி மத ஆதிக்கத்தை உலகமெங்கும் கொண்டுசென்று பரப்ப முயல்கின்றன என இந்நூலில் ஜெயமோகன் வாதிடுகிறார்.

மாறாக ஞானவாத கிறித்தவம் (நாஸ்டிக் கிறித்தவம்) கிறிஸ்துவை ஒரு மாபெரும் ஞானகுருவாகக் கருதுகிறது. அவர் சொன்ன இறையுலகம் இந்த மண்ணிலேயே உருவாக்கப்படவேண்டியது என்று நம்புவது. கிபி மூன்றாம் நூற்றாண்டுமுதல் ஐந்தாம் நூற்றாண்டுவரையிலான மத ஆதிக்க காலகட்டத்தில் ஞானவாத கிறிஸ்தவத்தின் நூல்கள் அனேகமாக எல்லாமே வேட்டையாடப்பட்டு அழிக்கப்பட்டன. ஞானவாதிகள் கொன்றே ஒழிக்கப்பட்டார்கள். ஆனால் வரலாறு அவற்றில் சில நூல்களின் சில பக்கங்களை விட்டு வைத்தது. விவிலியத்தில் இருந்து விலக்கப்பட்ட புனித தாமஸ் எழுதிய நற்செய்தி, மேரி மக்தலீன் எழுதிய நற்செய்தி போன்ற பல நூல்கள் பாப்பிரஸ் சுவடிகளாக கிடைத்தன. இவை கிபி இரண்டாம்நூற்றாண்டைச் சேர்ந்தவை என அறிவியல் பூர்வமாக நிரூபிக்கப்பட்டுள்ளது என்று ஜெயமோகன் குறிப்பிடுகிறார்.

வெளி இணைப்புகள்
---------------

* கிறித்தவம் குறித்து
நீல நிற சிலேட்டுக் கல்
வீட்டுக் கூரையாக சிலேட்டுக் கற்பலகைகள்
சாம்பல்-பச்சை நிற சிலேட்டுப் பலகை(6 செமீ X 4 செமீ)
**சிலேட்டுக் கல்** (**Slate**) வெப்பத்தால் களிப்பாறையிலிருந்து அடர்த்தி குறைந்த உருமாறிய பாறை ஆகும். இது மெல்லிய தகடு போன்று காணப்படும்.

பயன்பாடுகள்
-----------

பலநாடுகளில் வீட்டின் கூரைகள் வேய்வதற்கு பெரிய இலைகளுக்கு பதிலாக சிலேட்டுக் கற்பலகைகள் பயன்படுத்தப்படுகிறது. இது விலை குறைவானது ஆகும். இலைகளை விட நீண்ட காலம் பயன்படுகிறது. தளத்திற்கு (உள்ளேயும் வெளியேயும்) கனமான ஸ்லேட்டுக் கற்பலகைகளைப் பயன்படுத்துகிறார்கள். கல்லறை நினைவுக்கற்கள், மற்றும் நினைவுப் பலகைகளுக்கு சிலேட்டுக் கற்கள் பயன்படுத்துகிறார்கள். தடிமனான ஸ்லேட்டு பலகைகள் பில்லியர்ட் விளையாட்டு மேஜை மற்றும் ஆய்வகக மேஜைகளுக்கு பயன்படுத்தப்படுகிறது. சிலேட்டுப் பலகைகள் வெப்பநிலை மாற்றங்கள் மற்றும் வேதியியல் எதிர்ப்புக்கு பயனுள்ளதாக இருக்கும். கல்விநிலையங்களில் எழுத்துப் பலகைகளுக்கு சிலேட்டுப் கற்பலகைகள் பயன்படுகிறது. முன்னர் துவக்கப்பள்ளிக் குழந்தைகள் எழுதுவதற்கு சிலேட்டுக் கற்பலகைகள் பயன்படுத்தினர்.

மேற்கோள்கள்
-----------
பண்டைய நகரமான பழைய கந்தஹார் (சிவப்பு) மற்றும் காந்தஹாரின் மேற்குப் பகுதியில் உள்ள சில் ஜெனா மலைப்பகுதி (நீலம்).
 அசோகரின் காந்தகார் இருமொழி பாறைக் கல்வெட்டு சில் ஜெனா மலைப்பகுதியில் அமைந்துள்ளது.
**சில் ஜெனா** ("நாற்பது படிகள்"), **சில்சினா** அல்லது **செஹெல் ஜினா** (*Chil Zena*) என்பது காந்தார நகரின் மேற்கு எல்லையில் உள்ள ஒரு மலைப்பகுதி ஆகும். இதன் உச்சிக்குச் செல்ல நாற்பது கல் படிகள் உள்ளன. எனவே இது இப்பெயரைப் பெற்றது. இதிலிருந்து காந்தார நகரத்தைக் காணும்போது விரிந்த சூழ்புலக் காட்சியை அளிக்கிறது. 1738 இல் பாரசீகத்தின் நாதிர் ஷாவால் அழிக்கப்பட்ட பழைய காந்தாரத்தின் பழைய கோட்டையின் வடக்குப் பகுதியில் சில் செனா அமைந்திருந்தது. 

மலைப்பகுதியில் பேரரசர் அசோகரின் காந்தார இருமொழிக் கல்வெட்டு கண்டுபிடிக்கப்பட்டதற்காக சில் செனா நன்கு அறியப்படுகிறது. இது இன்னும் மலைப்பகுதியின் திறந்தவெளி வளாகத்தில் அமைந்துள்ளது. சில் செனாவில் உள்ள இந்த கல்வெட்டானது கிமு 3 ஆம் நூற்றாண்டில் இப்பகுதியின் அருகில் கிரேக்க மக்கள் இருந்ததை உறுதிப்படுத்த உதவியது. அத்துடன் வடமேற்கு இந்திய துணைக்கண்டத்தின் மீது அசோகரின் கட்டுப்பாட்டை உறுதிப்படுத்தவும் உதவியது. அதனால் காந்தாரம் மற்றும் அதன் பகுதியான அரக்கோசி போனவற்றில் அசோகரின் ஆட்சிப்பரப்பில் இணைத்ததாகக் கருதப்படுகிறது. 

சில் சினாவில் பின்னர் பேரரசர் பாபரின் (1526-1530) வெற்றிகளைப் பற்றிய பல கல்வெட்டுகள் செதுக்கப்பட்டன. இவை அவரின் மகன் உமாயூனால் செதுக்கப்பட்டன.

குறிப்புகள்
-----------

 

1. 1 2 3 4 5  Dupree, L. (2014). *Afghanistan*. Princeton University Press. பக். 286. பன்னாட்டுத் தரப்புத்தக எண்:9781400858910.. பார்த்த நாள்: 2016-11-27.
2. ↑  British Library Online
**வில்லியம் ஹென்றி சான்ட்லர்**,(திசம்பர் 13, 1841 – நவம்பர் 23, 1906) ஒரு அமெரிக்க வேதியியலாளர். 1841 ஆம் ஆண்டு, டிசம்பர் திங்கள் 13 ஆம் நாள், மசாஷஸெட்ஸ்,நியூ பெட்ஃபோர்ட் நகரில், சான்ட்லர் மற்றும் சாரா விட்னி தம்பதியருக்கு மகனாகப் பிறந்தார்.சார்லெஸ் என்னும் சகோதரரும்,கேதரின் என்ற சகோதரியும் சான்ட்லரின் உடன் பிறந்தவர்கள் ஆவர்.அவர் யூனியன் கல்லூரியில் கல்வி பயின்றார். 1862 ஆம் ஆண்டிலிருந்து 1867 ஆம் ஆண்டு வரை, வேதியியலாளராக பல நிறுவனங்களில் பணியாற்றினார்.சான்ட்லர், 1868 ஆம் ஆண்டு முதல் 1871ஆம் ஆண்டு வரை, கொலம்பியா ஸ்கூல் ஆஃப் சைன்ஸ் - இல் போதனையாளராகப் பணியாற்றினார்.1871 ஆம் ஆண்டு லீ ஹை பல்கலைக்கழகத்தில் பேராசிரியரானார்.1872 ஆம் வருடம் ஹாமில்டன் கல்லூரியில் முனைவர் பட்டம் பெற்றார்.
கெமிக்கல் சொஸைட்டி ஆஃப் பாரிஸ் மற்றும் கெமிக்கல் சொஸைட்டி ஆஃப் நியூயார்க் ஆகியவற்றில் உறுப்பினராக இருந்தார்.1876 ஆம் ஆண்டு ஃபிலடால்ஃபியா சென்டினியல் எக்ஸிபிஷனில் நடுவராகவும் 1878 ஆம் ஆண்டு பாரிஸ் எக்ஸிபிஷனில் நடுவராகவும் இருந்தார்.

இவரும், இவருடைய சகோதரர் சார்லெஸ் எஃப் சான்ட்லரும், 1870 ஆம் ஆண்டு முதல் 1877 ஆம் ஆண்டு வரை,ஆசிரியர் பொறுப்பில் இருந்த வேதியியல் இலக்கியம் எனும் சஞ்சிகையில், இவருடைய பங்களிப்புகள் முதன்மையாக வெளிவந்தன. சான்ட்லரின் விருப்பங்கள் வேதியியலுக்கும் அப்பாலும் விரிந்திருந்தன.1878 ஆம் ஆண்டு, லீ ஹை பல்கலைக்கழகத்தில், லின்டர்னேன் நூலகத்தின் இயக்குநராக நியமிக்கப்பட்டு, பல வருடங்கள் பணியாற்றினார்.1898 ஆம் வருடம், சான்ட்லர் கலைக்களஞ்சியம் - "பிரபஞ்ச அறிவின் ஒரு சுருக்கம்" எனும் கலைக் களஞ்சியத்தை சுயமாக வெளியிட்டார்.
சான்ட்லர், மேரி எலிசெபத் செயர் என்பவரை,1873 ஆம் வருடம் ஜூன் 10 ஆம் நாள் திருமணம் புரிந்து கொண்டார்.அவர்களுக்கு,ராபர்ட், எவிலின் மற்றும் சாரா விட்னி ஆகிய மூன்று குழந்தைகள் இருந்தனர்.அவர் ந்வம்பர் 23 ஆம் நாள், 1906 ஆம் வருடம், பெத்லெஹேம் பென்சில்வேனியாவில் இயற்கை எய்தினார்.

மேற்கோள்கள்
-----------

* "National Historic Chemical Landmark: Chandler Laboratory at Lehigh University". American Chemical Society. 5 March 2013 அன்று பார்க்கப்பட்டது.

வெளியிணைப்புகள்
---------------

* William Henry Chandler, Chandler's Encyclopedia: An Epitome of Universal Knowledge (New York: Collier, 1898)
**ழூல் வேர்ண்** (ஜூல்ஸ் வேர்ண், *Jules Verne ATV*), என்பது ஐரோப்பாவின் ஆளில்லா சரக்கு விண்கலம் ஆகும். பிரெஞ்சு அறிவியல் புதின எழுத்தாளர் ழூல் வேர்ண் என்பவரின் நினைவாக இவ்விண்கலத்திற்கு இப்பெயர் வைக்கப்பட்டது. இது மார்ச் 9, 2008 இல் விண்ணுக்கு ஏவப்பட்டது. இதில் அனைத்துலக விண்வெளி நிலையத்தில் (அவிநி) தங்கியுள்ள வீரர்களுக்கு தேவையான உணவுப் பொருட்கள், தண்ணீர், உடைகள் மற்றும் விண்வெளி மையத்துக்கு தேவையான 5 தொன் பொருட்கள் அனுப்பப்பட்டன.

இதுவே முதலாவது ஆளில்லா சரக்கு விண்கலமாதலால், இவ்விண்கலம் மூன்று வாரங்கள் சோதிக்கப்பட்டே அனைத்துலக விண்வெளி நிலையத்துடன் இணைக்கப்பட்டது. அவிநி உடன் இது ஏப்ரல் 3, 2008 இல் வெற்றிகரமாக இணைந்தது. நான்கு மாதங்கள் வரை இது விண்வெளி நிலையத்துடன் இணைந்திருந்த பின்னர் அங்கிருந்து விடுபட்டு பூமியின் வளிமண்டலத்தினுள் பிரவேசித்து பசிபிக் பெருங்கடலில் விழும் என எதிர்பார்க்கப்படுகிறது.

மேற்கோள்கள்
-----------

1. ↑  "Europe's 'Jules Verne' spacecraft carries namesake's notes on maiden voyage". collectSPACE.com. மார்ச் 7 2008. 2008-03-09 அன்று பார்க்கப்பட்டது. Check date values in: `|date=` (உதவி)
**சிலோன்** (*Ceylon*) என்பது ரெட் ஹட் உருவாக்கிய, வரவிருக்கின்ற நிரல் மொழியும் மென்பொருள் மேம்படுத்தல் தொகுதியும் ஆகும். ஜாவாவினை அடிப்படையாகக் கொண்ட இது வெளியானதும், ஜாவா மெய்நிகர்க் கருவியில் இயங்கக்கூடியது. இலங்கையின் முன்னைய பெயர்களில் ஒன்றான சிலோன் என்பதிலிருந்து இதற்குப் பெயர் உருவாகியது. ஜாவாத் தீவிற்கு தேயிலை பெயர் பெற்றதுபோல் இலங்கைத் தீவுக்கும் தேயிலை பெயர் பெற்றது என்ற அர்த்தத்தில் ஜாவா நிரல் மொழியும் சிலோன் நிரலாக்க மொழியும் தொடர்புபடுகின்றன.

நிரல் மொழியின் பண்புகள்
-----------------------

சிலோன் ஜாவா நிரல் மொழியின் வரியமைப்பை அதிகம் கொண்டிருக்கிறது. பின்வரும் வரிகள் *Hello world* என்பதை வெளியீடாக்க சிலோன் நிரலாக்க மொழியில் எழுதப்படும்:

```
void hello() {  

    print("Hello, World!");  

}

```

உசாத்துணை
---------

1. ↑  "Project Ceylon – Red Hat builds Java replacement". The Register. 2011-04-13. 2011-11-27 அன்று பார்க்கப்பட்டது.
2. ↑  The Ceylon Project - about:software development
3. ↑  Gavin King (2011-04-27). "Introduction to Ceylon Part 1". 2011-11-27 அன்று பார்க்கப்பட்டது.
**ழ்** (About this soundழ் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தெட்டாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "ழகர மெய்" அல்லது "ழகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இழ்ழன்னா" என வழங்குவர்.

"ழ்" இன் வகைப்பாடு
------------------

'ழ்' எழுதும் முறை
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ழ்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ழ்** இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**மயில் வசீகரன்** (*Peacock Pansy* -- *Junonia almana*) இந்தியா, இலங்கை, நேபாளம், பூட்டான், வங்காளதேசம், மியான்மார், பாகிஸ்தான் போன்ற நாடுகளில் பரவலாகக் காணப்படும் பட்டாம்பூச்சி வகையாகும். தரையை ஓட்டிப் பறக்கும் மயில் வசீகரன்களை இந்திய நிலப்பரப்பில் பொதுவாகக் காணலாம். ஆரஞ்சு நிற இறகுகளின் மேற்புறம் பழுப்புநிறப்பட்டையும் இறகுகளின் ஓரத்தில் பழுப்பு நிறக்கோடுகளும் காணப்படும். மயில் இறகுகளில் உள்ளதைப்போன்று இவற்றின் இறகுகளின் மத்தியில் அடர்பழுப்பு நிற வளையம் இருப்பதால் இவற்றுக்கான ஆங்கில பெயர் அமைந்ததாக கருதலாம்[].

கோடைக் காலத்தில் இதன் இறகுகளில் காணப்படும் புள்ளிகள் குறைந்தும், மழைக் காலத்தில் இறகுகளில் உள்ள கண் போன்ற புள்ளிகளும் வரிகளும் கூடுதலாகக் காணப்படும். இந்த வண்ணத்துப்பூச்சியின் புழுக்கள் பொதுவாக கனகாம்பரம், நீர்முள்ளி, பொடுதலை போன்ற தாவரங்களை உணவாகக் கொள்கின்றன.

மேற்கோள்
--------

1. ↑  Charles Thomas Bingham (1905). "375. *Junonia almana*". *Butterflies. Volume 1*. The Fauna of British India, Including Ceylon and Burma. Taylor and Francis. பக். 361–362. .
2. ↑  காடு இதழ், தடாகம் வெளியீடு, 2016 மே-சூன், பக்: 37.
3. ↑  ஆதி வள்ளியப்பன் (6 சனவரி 2018). "வசீகரனின் மயில் கண்கள்". *கட்டுரை*. தி இந்து தமிழ். 6 சனவரி 2018 அன்று பார்க்கப்பட்டது.
**வ. சின்னசாமி** (*V. Chinnasamy*)(பிறப்பு நவம்பர் 24, 1939) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் அயோத்தியாப்பட்டிணத்தைச் சார்ந்தவர். பள்ளிக் கல்வியினை சேலம் மேச்சேரி அரசுப் பள்ளியிலும், சேலம் அரசுக் கல்லூரியில் கல்லூரிக் கல்வினையும் கற்றுள்ளார். சின்னசாமி, திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக ஏற்காடு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1967 | ஏற்காடு | திமுக | 25124 | 53.87 |
| 1971 | ஏற்காடு | திமுக | 29196 | 58.98 |

மேற்கோள்கள்
-----------

1. ↑   (in English - Tamil) *தமிழ்நாட்டுச் சட்டப் பேரவை "யார் எவர்" [Madras Legislative Assembly "Who's Who"]*. Madras. 1968 [1967]. பக். 56.
2. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 452.
**மயிலை சீனி கோவிந்தராசன்** ஒரு தமிழறிஞராவார். திருக்குறள் கருத்துகளை மக்களிடத்து எளிய நடையில் அறிமுகப்படுத்தியவர். இவர் எழுதிய நூல்களில் மயிலை நான்மணிமாலை, திருக்குறள் காமத்துப்பால் நாடகம் இரண்டும் குறிப்பிடத்தக்கவை.

பிறப்பும் கல்வியும்
-------------------

சென்னை மயிலாப்பூரில் சீனிவாச நாயக்கருக்கும் தாயாரம்மாளுக்கும் மகனாக 1881 இல் பிறந்தார். இவரது இளைய சகோதரர் மயிலை சீனி வேங்கடசாமி. இவர் சாந்தோம் கல்லூரியில் தமிழும் ஆங்கிலமும் பயின்றார். மயிலை மகாவித்துவான் சண்முகம்பிள்ளையிடம் தமிழ் பயின்றுள்ளார்.

படைப்புப் பணிகள்
----------------

*கலாசிந்தாமணி* எனும் திங்கள் இதழில், *முல்லைக்கொடி""இளவேனில் பத்து* முதலான பல ஆய்வுக் கட்டுரைகள் எழுதியுள்ளார். செந்தமிழ்ச் செல்வி எனும் இதழில், *பிரேமதாசர், காரியசித்தி, கண்ணீற்றுச் சொற்கள், தொகைநூல்* முதலான கட்டுரைகளும் எழுதியுள்ளார். மயிலை நான்மணிமாலை எனும் நூலையும் படைத்துள்ளார். இவரது,*திருக்குறள் நாடகம்* எனும் நூல் சிறப்புடையதாகும். அந்நூலின் முதலிரண்டு பதிப்புகளை க. மாணிக்கவேல் முதலியாரும், மூன்றாவது பதிப்பை ஸ்டார் பிரசுரமும் வெளியிட்டுள்ளது. இந்நூல் கோவை இலக்கியம் போன்று எளிய நடையினை உடையது. திருக்குறள்-காமத்துப்பால் கருத்துக்களை நாடக வடிவில் தந்த முதல்நூல் இதுவாகும். இவரது திருக்குறள் நாடகநூற் சிறப்புகளைக் கா. சு. பிள்ளை, மு. இராகவையங்கார், கா.நமச்சிவாய முதலியார், அறிஞர் மணி முதலானோர் நூல் மதிப்புரையில் பாராட்டியுள்ளார்கள்.

மறைவு
-----

இவர் தமது 37 ஆவது வயதில் 1918 ஆம் ஆண்டு மறைந்தார்.

மேற்கோள்கள்
-----------

1. ↑  "தமிழறிஞர் மயிலை சீனி. வேங்கடசாமி"

உசாத்துணை
---------

* க.அ.இராமசாமிப் புலவர்,"தமிழ்ப் புலவர் வரிசை" (நூல்-11) சீனி.கோவிந்தராசனார் கட்டுரை-பக்கம்-135.
	+ மேலது நூல் -பக்கம் -136
* சீனி.கோவிந்தராசன், 'திருக்குறள் நாடகம்' நூலின் மு.இராகவையங்காரின் மதிப்புரை -பக்கம் -11,12.
தாஜ்மகால்
அவா மகால்

  

தாமரைக் கோயில், உமாயூனின் சமாதி, கன்னாட்டு பிளேசு, அக்சரதாம் கோயில்  மற்றும் இந்தியாவின் வாயில்
தலைமைச் செயலகம், கன்னாட்டு பிளேசு, யந்தர் மந்தர்,  குடியரசுத்தலைவர் மாளிகை, இந்தியாவின் வாயில்
யால் மகால், பிர்லா மந்திர், செய்ப்பூர், ஆல்பர்ட்டு கூடம் அருங்காட்சியகம், அவா மகால், யந்தர் மந்தர்
**இந்தியாவின் தங்க முக்கோணம்** *(India's golden triangle)* என்பது இந்தியாவில் சுற்றுலாவுக்கான ஒரு சுற்றுப்பாதையாகும். நாட்டின் தலைநகரம் தில்லி, ஆக்ரா மற்றும் செய்ப்பூர் ஆகிய நகரங்களை இச்சுற்றுப்பாதை இணைக்கிறது. இந்திய வரைபடத்தில் புதுதில்லி, ஆக்ரா, இராசத்தான் ஆகிய இடங்களின் அமைவிடம் முக்கோண வடிவத்தில் இணைவதால் இப்பாதையை தங்க முக்கோணம் என்ற பெயரால் அழைக்கிறார்கள். தில்லியில் தொடங்கும் இச்சுற்றுப்பாதை தெற்கில் ஆக்ராவிலுள்ள தாச்மகாலை கடந்து பின்னர் மேற்கில் இராசத்தான் பாலைவன நிலப்பரப்புகளை இணைக்கிறது. சுற்றுலா ஏற்பாட்டாளர்கள் பெரும்பாலும் வாடகை வாகனங்கள் அல்லது தனியார் வாகனங்களில் இந்த சுற்றுலாவை அமைத்துக் கொடுக்கின்றனர். 

தங்க முக்கோணம் இப்போது நாட்டின் பல்வேறு இயற்கைக் காட்சிகளை வழங்கும் நல்லதொரு பயணப் பாதையாக மாறியுள்ளது. சாலை வழியாக 720 கிலோமீட்டர் தொலைவை இச்சுற்றுப்பாதை கொண்டுள்லது. ஒவ்வொரு சுற்றுலாத்தலத்திற்கும் இடையில் 4 முதல் 6 மணி நேரப் பயணத் தொலைவும் கொண்டதாக உள்ளன. சதாப்தி விரைவு வண்டி தில்லி, ஆக்ரா செய்ப்பூர் ஆகிய மூன்று தலங்களையும் இணைத்துச் செல்கிறது.

மேற்கோள்கள்
-----------

1. ↑  "The Complete Guide To: India's Golden Triangle". The Independent. 3 February 2007. .
**மயிலைநாதர்** நன்னூலுக்கு உரை எழுதிய ஆசிரியர். இவர் 13ஆம் நூற்றாண்டில் வாழ்ந்தவர். சமண மதத்தவர். சீயகங்கன் இவரைப் பேணிய மன்னன்.

கிடைத்துள்ள நன்னூல் உரைகளில் மயிலைநாதர் உரையே பழமையானது. எனினும் இவருக்கு முன்னர் நன்னூலுக்கு எழுதிய உரையும் உண்டு என்பதை இவர் "இதற்குப் பிறவாறு சொல்லுவாரும் உளர். எனக் குறிப்பிடுவதிலிருந்து அறியலாம்.

அகத்தியனார் நூற்பாக்கள் பலவற்றை இவர் தம் உரைக்குத் தரும் விளக்கமாக எடுத்தாண்டுள்ளார். 

வினா-விடைகள், மறுப்புரைகள் போன்றவை மயிலைநாதர் உரையில் குறைவு. 

இவரது உரை பொழிப்புரை நடையில் உள்ளது. சில பாடல்களுக்குப் பதவுரையாகப் பொருள் எழுதியுள்ளார். 

இவர் தமக்கு முந்திய இலக்கண ஆசிரியர்களைப் பெருமைப்படுத்தி உரைக்கிறார். "மிகத் தெளி கேள்வி அகத்தியனார்", "ஒல்காப் பெருமைத் தொல்காப்பியனார்  "இஃது ஒல்காப் புலமைத் தொல்காப்பியத்துள் உளங்கூர்கேள்வி இளம்பூரணர் எனும் ஏதமில் மாதவர் ஓதிய உரை என்று உணர்க." 

பொருத்தமான இலக்கிய உதாரணங்களைத் தேர்ந்தெடுப்பதில் மயிலைநாதர் கைதேர்ந்தவர். அவர் காட்டியுள்ள உதாரணப் பாடல்களைப் பல இடங்களில் சங்கர நமச்சிவாயர் தழுவிக்கொள்வார். காட்டாக இடையியல் இறுதிச் சூத்திரங்கள் இரண்டிலும் மயிலைநாதர் காட்டிய உதாரணப் பாடல்கள் அனைத்தையும் சங்கர நமச்சிவாயர் தமது உரையில் எடுத்தாளுகிறார்.

அடிக்குறிப்பு
-------------

1. ↑  நன்னூல் 271
2. ↑  நன்னூல் 55, 107, 150, 187
3. ↑  நன்னூல் 130
4. ↑  நன்னூல் 359

மேலொட்டு உரை
**வாகா** (*Wagah*, பஞ்சாபி: ਵਾਹਗਾ, இந்தி: वाघा) இந்தியாவிற்கும் பாக்கித்தானிற்கும் இடையேயான ஒரே சாலைப்புற எல்லையாகும். இது பெரும் தலைநெடுஞ்சாலையில் இந்திய பஞ்சாபின் அம்ரித்சர் நகரத்திற்கும், பாக்கித்தானிய பஞ்சாபின் லாகூர் நகரத்திற்கும் இடையே அமிர்தசரசிலிருந்து 32 கிலோமீட்டர்கள் (20 mi) தொலைவிலும் இலாகூரிலிருந்து 22 கிலோமீட்டர்கள் (14 mi) தொலைவிலும் அமைந்துள்ளது.

மேலோட்டம்
---------

சுமை தொழிலாளிகள் சரக்குகளுடன் வாகா எல்லையைக் கடக்கும் காட்சி
வாகா, (பாக்கித்தானில் *வாகஹ்* என்றழைக்கப்படுகிறது) இந்தியப் பிரிவினையின்போது இந்தியாவையும் பாக்கித்தானையும் பிரிக்கப் போடப்பட்ட சர்ச்சைக்குரிய ராட்கிளிஃப் கோடு செல்கின்ற சிற்றூர் ஆகும். 1947இல் இந்தச் சிற்றூர் இரண்டாகப் பிரிக்கப்பட்டது. தற்போது கிழக்குப் பகுதியிலுள்ள வாகா கிராமம், இந்தியக் குடியரசிலும் மேற்கு வாகா கிராமம் பாக்கித்தானிலும் உள்ளது. 

ஒவ்வொரு நாளும் மாலை 5 மணிக்கு நடைபெறும் விரிவான வாகா எல்லைச் சடங்குக்காக இச் சிற்றூர் புகழ் பெற்றது.

2014 தற்கொலைத் தாக்குதல்
------------------------

முதன்மைக் கட்டுரை: 2014 வாகா எல்லை தற்கொலைத் தாக்குதல்
நவம்பர் 2, 2014 அன்று வாகா எல்லைப்பகுதியின் பாக்கித்தான் புறத்தில் நிகழ்த்தப்பட்ட தற்கொலைத் தாக்குதல் ஒன்றால் 60க்கும் மேற்பட்ட மக்கள் உயிரிழந்தனர்; 110க்கும் கூடுதலானவர்கள் காயமுற்றனர். மாலையில் வாகா எல்லைச் சடங்கு முடிந்த பின்னர் குண்டு வெடித்தது.
பாக்கித்தானின் ஜுன்டால்லா என்ற தடைசெய்யப்பட்ட அமைப்பு இந்த தற்கொலைத் தாக்குதலுக்குப் பொறுப்பேற்றது. இதே அமைப்பு முந்தைய செப்டம்பரில் பெஷாவர் நகரில் கிறித்தவ தேவாலயமொன்றில் நிகழ்த்திய தாக்குதலில் 78 கிறித்தவர்கள் மாண்டனர்.

மேற்சான்றுகள்
-------------

1. ↑  "Mixed feelings on India-Pakistan border". *BBC News*. 14 August 2007. .
2. 1 2  Frank Jacobs (3 July 2012). "Peacocks at Sunset". *Opinionator: Borderlines*. The New York Times. 15 July 2012 அன்று பார்க்கப்பட்டது.
3. ↑  "Pakistan blast 'kills 60' at Wagah border with India". *DAWN News*. 2 November 2014. 2 November 2014 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Wagah Border***   
என்பதின் ஊடகங்கள் உள்ளன. 

 
விக்கிசெய்தியில்
***Flag-lowering ceremony at Wagah border becomes more peaceful***
தொடர்பான செய்திகள் உள்ளது.


* Michael Palin at the India-Pakistan border ceremony on the Pakistani side (from *Himalaya with Michael Palin*). BBCWorldwide video on YouTube.
* Sanjeev Bhaskar at the India-Pakistan border ceremony on the Indian side. BBCWorldwide video on YouTube.
* Pictures of independence's 60th anniversary celebration at Wagah Border பரணிடப்பட்டது 2008-01-23 at the வந்தவழி இயந்திரம்
***ழகரம்*** (*zhagaram*) என்பது 2019 ஆம் ஆண்டய தமிழ் திரைப்படமாகும். இப்படமானது கவா கம்ஸ் எழுதின *ப்ராஜக்ட் ஃ* என்ற புதினத்தின் கதையைத் தழுவி எடுக்கப்பட்டுள்ளது. படத்தை திரைக்கதை அமைத்து அறிமுக இயக்குநரான க்ரிஷ் இயக்கியுள்ளார். படத்திற்கான இசையை தரண் குமார் அமைக்க, படத்தை ‘பால் டிப்போ’ கதிரேசன் தயாரித்துள்ளார்.

தயாரிப்பு
---------

படத்தின் முதன்மைக் காட்சிகளானது விசாகப்பட்டினத்தில் எடுக்கப்பட்டுள்ளது. மேலும் சென்னை, மாமல்லபுரம், புதுச்சேரியிலும் காட்சிகள் எடுக்கப்பட்டுள்ளது. படத்தில் புதையலை எடுக்கச் செல்லும் குழுவானது ஒரு பழமையான சுரங்கம் வழியே செல்வதாக வரும் காட்சிக்கு, பல்லவ மன்னர் காலத்தில் கட்டப்பட்ட திருவிடந்தையில் உள்ள சுரங்கத்தைப் போன்ற ஒரு செட் அமைத்து படமாக்கப்பட்டுள்ளது. படத்தின் முதல் சுவரொட்டியை இயக்குநர் விஜய் மில்டன் வெளியாட்டார்.

கதைச்சுருக்கம்
--------------

படத்தின் கதைக்களமானது புதையலைத் தேடுவதாக உள்ளது. சிறுசிறு குறிப்புகளைக் கொண்டு புதையலைத் தேடிப் போகிறது ஒரு குழு அவர்கள் புதயலை கண்டடைகிறார்களா இல்லையா என்பதே கதை.

நடிகர்கள்
---------

* அகிலாக நந்தா
* சினேகவாக ஈடன் கொரியகோஸ்
* சூரியாவாக விஷ்ணுபரத்
* சந்திரமோகன்
* கோதண்டன்
* மீனேஷ் கிருஷ்ணா

இசை
---

இப்படத்திற்கு தரண் இசையமைத்துள்ளார். படத்தில் ஒரு பாடல் உள்ளது அதை கபிலன் எழுத ஹரிசரண், சுவேதா மேனனும் பாடியுள்ளனர்.

மேற்கோள்கள்
-----------

1. ↑  என்.சுவாமிநாதன் (22 சூன் 2018). "இயக்குநரின் குரல்: புதையலோடு தமிழையும் தேடும் படை! - 'ழகரம்' க்ரிஷ்". *செவ்வி*. தி இந்து தமிழ். 24 சூன் 2018 அன்று பார்க்கப்பட்டது.
2. ↑  "பல கஷ்டங்களை கடந்து ழகரம் படத்தை இயக்கிய இளம் இயக்குநர் க்ரிஷ்". *செய்தி*. tamil.asianetnews.com. 24 சூன் 2018 அன்று பார்க்கப்பட்டது.
**லூசியோ மார்சல் ஃபெரெய்ரா ரிபெய்ரோ லிமா கோஸ்தா** (*Lúcio Marçal Ferreira Ribeiro Lima Costa*, 27 பெப்ரவரி 1902 – 13 யூன் 1998) ஒரு பிரேசில் நாட்டைச் சேர்ந்த கட்டிடக்கலைஞரும், நகர்ப்புற வடிவமைப்பாளரும் ஆவார். பிரசிலியா நகரின் வடிவமைப்புக்காக இவர் பெரிதும் அறியப்பட்டவர்.

வரலாறு
------

கோஸ்தா பிரான்சிலுள்ள துலோ (Toulon) என்னும் இடத்தில் பிறந்தார். இவரது பெற்றோர் பிரேசிலியர்கள். இவரது தந்தை ஜோக்கிம் ரிபெய்ரோ ட கோஸ்தா பாகியாவின் சல்வடோரைச் சேர்ந்த ஒரு கப்பல் பொறியாளர். தாயார் அலினா ஃபெரெய்ரா ட கோஸ்தா மனோஸ் என்னும் இடத்தைச் சேர்ந்தவர். இவர் இங்கிலாந்தின் நியூகாசில் என்னும் இடத்தில் உள்ள ரோயல் கிரமர் பள்ளியிலும், பின்னர் சுவிட்சர்லாந்தின் மொன்ட்ரேயில் உள்ள கொலீஜ் நசனலிலும் கல்வி பயின்றார். ரியோ டி ஜெனரோவில் உள்ள தேசிய கவின்கலைக் கல்லூரியில் (Escola Nacional de Belas Artes) கட்டிடக்கலை பயின்ற கோஸ்தா, 1924ல் கட்டிடக்கலைஞர் பட்டம் பெற்று வெளியேறினார். தொடக்கத்தில் பல்வேறு பாணிகளையும் சேர்ந்த கட்டிடங்களை வடிவமைத்த கோஸ்தா, 1929க்குப் பின்னர் நவீனவியக் கோட்பாட்டைக் கைக்கொள்ளலானார். 1930ல் ரசியாவில் பிறந்த பிரேசிலியரான கிரகரி வார்சவ்சிக் என்பவருடன் இணைந்து நிறுவனம் ஒன்றைத் தொடங்கினார். அதே நேரம், தான் படித்த தேசிய கவின்கலைக் கல்லூரியில் இயக்குனராகவும் பணிபுரிந்தார். மாணவர்கள் இவரிடம் புதிய பாணியைக் கற்க ஆர்வம் கொண்டிருந்தபோதும், இவருடைய கடுமையான நிர்வாகம் காரணமாக மாணவர்களிடமிருந்தும், ஆசிரியர்களிடம் இருந்தும் கடும் எதிர்ப்புக் கிளம்பியது. இதனால், ஒராண்டின் பின்னர் பதவி விலகவேண்டிய நிலைமை ஏற்பட்டது.

மேற்கோள்கள்
-----------

1. ↑  Gerald W. R. Ward -The Grove Encyclopedia of Materials and Techniques in Art 2008- Page 121.
2. ↑  *Com a palavra, Lúcio Costa* Lúcio Costa, Maria Elisa Costa 2000 Page 161.